als_Latn dik_Latn tur_Latn
Katër nga shtate personat e akuzuar si pjese e një grupi të akuzuar per kryerje te akteve terroriste, janë sjelle këtë te shtune para Gjykatës se Krimeve te Renda, ku iu komunikua masa e sigurisë. Para Gjykatës kane dale Lumjan Matmuja, Ernest Gjuta, Kamber Bruka dhe Erjon Dule, te cilët u shoqëruan nen masa te forta sigurie nga drejtoria e policisë se Tiranës ku ndodheshin qe prej arrestimit. Seancat kane zgjatur vetëm pak minuta. Brenda ne salle, për te shmangur nxjerrjen e te dhënave te hetimit, përveç avokateve dhe te pandehurve, nuk janë lejuar persona te tjerë te ishin te pranishëm. Por Gjykata ka marrë edhe një tjetër vendim, per pezullim të publikimit te te dhënave qe përbejnë sekret hetimor. Behet fjale per një vendim te marre nga gjyqtari Ardit Mustafaj. Në vendimin e tij, thuhet se ndalohet publikimi qofte dhe i pjesshëm i akteve te shqyrtimit gjyqësor, kur gjykimi behet me dyer te mbyllura. Ne te kundërt, kodi penal përcakton përgjegjësi penale sipas nenit 295/a te tij, qe parashikon veprën penale te zbulimit te akteve ose te dhënave sekrete. Te premten, Gjykata vendosi te ndryshoje masën e sigurisë edhe per Emirjon Gjuten, i cili ishte i pari qe u prangos, duke e lene ate ne burg pa afat. Ndërkohe policia vazhdon te kete ne kërkim Vladimir Gjuten, i dyshuar si organizatori i grupit si dhe Bajftar Bruken. Te gjithë ata dyshohet se kane bere planin dhe kane ekzekutuar shpërthimin e tritolit ne farmacinë e babait te Ministrit te Brendshëm, Sajmir Tahiri, si dhe për vendosjen e lendeve eksplozive pranë shkollës “Petro Nini” dhe pranë stacionit te autobusit ne unazë.
als_Latn